Côtes-d'Armor

Côtes-d'Armor (bretainieraz Aodoù an Arvor) Bretainia iparraldeko lurraldea da eta Frantziako . departamendu bat (zenbakia: 22). Eskualde mugakideak hauexek ditu: Finistère mendebaldean, Morbihan hegoaldean eta Ille eta Vilaine ekialdean. Frantsesez gain, bretainiera ere hitz egiten dute bertako biztanle batzuk, Trégor izeneko dialektoa bereziki. 6.878 km²-ko azalera dauka, eta 542.373 biztanle (79 biz./km², 1999). Prefektura Saint-Brieuc hirian dago, eta beste hiri nagusiak Dinan, Guingamp eta Lannion dira. Geografia Mantxako itsasartearen ertzean dago. Armorikako mendialdeak mugatzen du erliebea: altuera apaleko muinoak (Notre-Dame-de-Bel-Air, 341 m) eta kostalde malkartsua, itsasadar estu eta sakonak dituena. Historia Frantziako Iraultzaren ondoren eratu zen 1790reko martxoaren 4an Côtes-du-Nord izenarekin ("Iparraldeko kostalde") eta 1990rean gaur egungo izena hartu zuen aintzinako Armorika berreskuratuz. Gutxi gorabehera Bro Dreger eta Bro Sant Brieg lurralde historikoak eta Bro Kernev-en ekialdeko lurrak hartzen ditu. Politika Historikoki erlijioak indar handia izan bazuen ere, Guingamp hiriaren ingurua komunismoaren gotorleku bihurtu zen eta ikuspegi politiko bien arteko borroka handia dago. Ekonomia Nekazari-herrialdea (laboreak eta ardi-azienda) da. Industria bigarren mailakoa da, eta turismoak garrantzi handia hartzen du udan. Hiri nagusiak Hona hemen Côtes-d'Armor departamenduko hiri nagusien zerrenda, 2013ko erroldako datuen arabera ordenatua: Saint-Brieuc (hiriburua, 45.331 biztanle) Lannion (19.627 bizt.) Plérin (14.394 bizt.) Lamballe (13.212 bizt.) Ploufragan (11.569 bizt.) Dinan (10.851 bizt.) Kirolak Departamenduko kirol talde arrakastatsuena En Avant de Guingamp futbol taldea da. 7.000 biztanleko herri bateko taldea bada ere Frantziako lehen mailan jokatzen du eta bi Kopa irabazi ditu dagoeneko. Saint-Brieuc SC emakumezkoen taldeak Liga eta Kopa bana irabaziak ditu halaber. Ondasun nabariak Kanpo estekak Eskualdearen prefekturaren webgunea (fr) Eskualdearen kontseilu orokorra (fr) Erreferentziak